የረጲ ደረቅ ቆሻሻ ኃይል ማመንጫ ፕሮጀክት ግንባታ ከ96 በመቶ በላይ ተጠናቀቀ
የረጲ ደረቅ ቆሻሻ ኃይል ማመንጫ ፕሮጀክት ግንባታ ከ96 በመቶ በላይ መጠናቀቁ ተገለጸ።ፕሮጀክቱ ተጠናቆ ወደ ስራ ሲገባ በየቀኑ ከ80 በመቶ በላይ የሚሆነዉን የአዲስ አበባ ከተማ ቆሻሻ የሚጠቀም ሲሆን በየአመቱም ከ185 ጊጋ ዋት በላይ የኤሌክትሪክ ኃይል እንደሚያመነጭ የፕሮጀክቱ የኮንስትራክሽን ዘርፍ ፕሮጀክት ማናጀር አቶ ወንድሙ ጠንክር አስረድቷል፡፡በዚህም 30 በመቶ የሚሆነዉን የኃይል ፍጆታ የአዲስ አበባ ነዋሪዎች የሚሸፍን መሆኑን ነዉ የገለጹት፡፡በየቀኑ አንድ ሺህ 400 ቶን ቆሻሻን በማቃጠል ወደ ኢሌክትሪክ ኃይልነት ይቀይራል የተባለው ይህ ፕሮጀክት በሁለት አመት ይጠናቀቃል ተብሎ ቢጀመርም እስከአሁን አራት አመታትን እንደወሰደ ተገልጿል፡፡ለዚህም ፕሮጀክቱ በሚገባበት ስፍራ ላይ ለበርካታ አመታት የተከመረ ቆሻሻ በመኖሩ ቆሻሻውን የመቆፈር ስራ ጊዜ መውሰዱ እንደ ምክንያትነት ተጠቅሰዋል፡፡ስራው ስጠናቀቅ ከ200 በላይ ለምሆኑ ሰዎች የስራ ዕድል እንደምፈጥር እና የኢትዮጵያ ባለሙያዎችም በስራው የተሳተፉ በመሆናቸው በቴክኖሎጂ ሽግግር ረገድ ከፍተኛ አስተዋጽኦ እንዳለው አቶ ወንድሙ ተናግረዋል፡፡ፕሮጀክቱ በአሁኑ ወቅት ሁሉም የኢሬክሽን ስራው ተጠናቆ የሙከራ ስራ ብቻ የቀረው በመሆኑ በቀጣይ ሶስት እና አራት ወራት ውስጥ ተጠናቆ ወደ ስራ እንደሚገባም አቶ ወንድሙ ጠንክር አስታውቋል፡፡ከተለያዩ የህብረተሰብ ክፍሎች የተወጣጡ አካላትም በፕሮጀክቱ ጉብኝት አድርገዋል።